recursal/SuperWikiNEXT-32B huggingface dataset:
**গোবর্ধন আশ** (১২ মার্চ ১৯০৭ - ডিসেম্বর ১৯৯৬) হলেন একজন বিখ্যাত বাঙালি চিত্রশিল্পী ।

প্রাথমিক জীবন
-------------

গোবর্ধন আশ হুগলির বেগমপুরের বাসিন্দা ছিলেন । তিনি চাষি পরিবারের সন্তান হওয়ায় অনেক কষ্টের ভিতর দিয়ে প্রতিষ্ঠা লাভ করতে হয়েছে । তিনি ১৯ বছর বয়েসে গভর্নমেন্ট আর্ট স্কুলে ভর্তি হন । সেখানে তিনি প্রিন্সিপাল পার্সি ব্রাউনের প্রিয় ছাত্র ছিলেন । চার বছর পর তিনি এই স্কুল ছেড়ে মাদ্রাজ আর্ট স্কুলে দেবীপ্রসাদ রায়চৌধুরীর কাছে কাজ শিখতে চলে যান। সেখানেও মনের মত কাজের সন্ধান না পেয়ে বছর খানেকের মধ্যে সেখান থেকে চলে আসেন।

১৯৩৩ খ্রিষ্টাব্দে তিনি অন্যান্য কয়েকজন তরুণ শিল্পীর সঙ্গে *আর্ট রিবেল সেন্টার* নামে একটি সংস্থা গঠন করেন। ১৯৪৩ সালে গড়ে ওঠে ক্যালকাটা গ্রুপ যার অন্যতম সদস্য হন তিনি। ১৯৪৪ থেকে ১৯৪৮ খ্রিষ্টাব্দের মধ্যে তিনি প্রথমে আগ্রা ফোর্টে সেন্ট্রাল অর্ডন্যান্স-এ সুপারভাইজার আর্টিস্ট হিসাবে এবং পরে ইনস্টিটিউট অফ আর্ট ইন্ডাস্ট্রি, ক্যালকাটায় চিফ আর্টিস্ট পদে চাকরি করেন। ১৯৫৩ থেকে ১৯৫৫ খ্রিষ্টাব্দ পর্যন্ত তিনি ইন্ডিয়ান আর্ট কলেজের অধ্যাপক পদে ছিলেন।

চল্লিশের দশকে বাংলার মন্বন্তর তার শিল্পকর্মের উপর গভীর প্রভাব ফেলেছিল। তার জলরঙে আঁকা মন্বন্তরের ছবিগুলিতে কঠিন বাস্তবের নগ্ন রূপ ফুটে উঠেছিল। ১৯৪৫ খ্রিষ্টাব্দে প্রোগ্রেসিভ রাইটার্স অ্যাসোসিয়েশন আয়োজিত তার প্রথম একক চিত্রপ্রদর্শনীতে এই ছবিগুলি স্থান পায় । ১৯৫০ খ্রিষ্টাব্দে ক্যালকাটা গ্রুপের উদ্যোগে তার ছবির প্রদর্শনী হয় কলকাতা এবং দিল্লিতে ।

তার ছবির বিষয় ভাবনা এবং অঙ্কনের আঙ্গিক বারে বারে বদল হয়েছে । ১৯৮০ এবং ১৯৯০ এর দশকেও তার ছবির একক প্রদর্শনী হয়েছে । গ্রামের শিশুদের জন্য তিনি *চিত্রপিট বিদ্যায়তন* নামে অবৈতনিক এক আর্ট স্কুল স্থাপন করেছিলেন। মানবতাবাদী শিল্পী হিসেবে ভারতীয় চিত্রকলায় তিনি গুরুত্বপূর্ণ স্থান অধিকার করে থাকবেন। নব্যেন্দু চ্যাটার্জী তার উপর *ব্লিডিং ইন দ্য সান* নামে একটি তথ্যচিত্র নির্মাণ করেছেন। কৃষ্ণনগর হতে প্রকাশিত চড়ুইপত্র '*শিগক'* এ তার জীবনী ধারাবাহিক ভাবে বের হয়েছে।

তথ্যসূত্র
---------

1. 1 2  মৃনাল ঘোষ। "ঐতিহ্যদীপ্ত আধুনিকতার শুরু"। আনন্দবাজার পত্রিকা। সংগ্রহের তারিখ ২২.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

* সংসদ বাঙালি চরিতাভিধান - সাহিত্য সংসদ দ্বিতীয় খণ্ড
* অ্যাবসোলিউট আর্টস এ গোবর্ধন আশের জীবনী এবং কিছু ছবি
* কলা ফাইন আর্টস-এ গোবর্ধন আশের উপর কিছু তথ্য
* গোয়া আর্ট গ্যালারিতে গোবর্ধন আশের জীবনী
রঘুরাজপুরে গোটিপুয়া নৃত্য
ওড়িশারপুরীতে স্টার্লিং রিসর্টে গোটিপুয়া নৃত্যশিল্পীরা নৃত্য প্রদর্শন করছেন
**গোটিপুয়া** ভারতের ওড়িশা রাজ্যের একটি ঐতিহ্যবাহী নৃত্য এবং ওড়িশি শাস্ত্রীয় নৃত্যের পূর্বসূরী। এটি উড়িশায় কয়েক শতাব্দী ধরে অল্প বয়সী ছেলেরা পরিবেশন করে আসছে, তারা জগন্নাথ এবং কৃষ্ণের প্রার্থনা করার জন্য মহিলাদের পোশাক পরে। এই নৃত্যটি এমন একদল ছেলের দ্বারা সম্পাদিত হয় যারা রাধা এবং কৃষ্ণের জীবন কাহিনী থেকে অনুপ্রাণিত নৃত্য পরিবেশন করে। ছেলেরা অল্প বয়স থেকে শুরু করে বয়ঃসন্ধিকাল পর্যন্ত নাচ শেখে, যতক্ষন না তাদের পুরুষালি চেহারা ফুটে ওঠে। ওড়িয়া ভাষায়, গোটিপুয়ার অর্থ "একটি বালক" (*গোটি-পুয়া*)। ওড়িশার রঘুরাজপুর (পুরীর কাছে), একটি ঐতিহাসিক গ্রাম যা গোটিপুয়া নৃত্যের জন্য পরিচিত। গোটিপুয়া নৃত্যের সাথে ঐতিহ্যবাহী ওড়িশি সংগীত থাকে এবং এর প্রাথমিক ঘাতবাদ্য হচ্ছে মার্দল।

নৃত্যশিল্পী
-----------

সুন্দরী নর্তকীতে রূপান্তরিত হবার জন্য ছেলেরা তাদের চুল কাটে না, পরিবর্তে তারা চুল বড় করে বাঁধে এবং তাতে ফুলের মালা দেয়। তারা সাদা এবং লাল মিশ্রিত পাউডার গুঁড়ো মুখে লাগায়। চোখ বড় দেখানোর জন্য তারা চোখে  *কাজল*  টানে। তারা কপালে, সাধারণত বৃত্তাকার, টিপ পরে, তাকে ঘিরে চন্দনের ফোঁটা দিয়ে নকশা তৈরি করে। প্রতিটি নৃত্য বিদ্যালয়ের বিশিষ্ট ঐতিহ্যবাহী অনন্য নকশা থাকে।

সময়ের সাথে সাথে নৃত্যের পোশাক বিবর্তিত হয়েছে। চিরায়ত পোশাকটি হল চকচকে অলঙ্করণ সহ একটি উজ্জ্বল বর্ণের ব্লাউজ, যার পোশাকি নাম *কাঁচুলা*। একটি সূচিকর্ম করা রেশমের কাপড় (*নিবিবন্ধ*) কোমরের চারপাশে জড়ানো থাকে। কিছু নৃত্যশিল্পী এখনও *পাট্টাসারী* পরার ঐতিহ্য মেনে চলে, এটি প্রায় ৪ মিটার (১৩ ফু ১ ইঞ্চি) লম্বা একটি পাতলা কাপড়ের টুকরো, যেটি উভয় দিকে সমান দৈর্ঘ্যের হয় এবং নাভিতে একটি গিঁট দিয়ে শক্তভাবে পরা হয়। তবে, এই ঐতিহ্যবাহী পোষাককে বর্তমানে প্রতিস্থাপিত করেছে একটি নতুন নকশা করা কাপড় যেটি পরিধান করা সহজ।

নৃত্যশিল্পীরা বিশেষভাবে তৈরি করা, পুঁতির গহনা পরে, যার মধ্যে আছে: গলার হার, কঙ্কণ, বাজুবন্ধনী এবং কানের অলঙ্কার। নাকছাবি পরার বদলে এখন নাকে নকশা করা হয়। গোড়ালিতে নুপূর পরা থাকে, পা দিয়ে টোকা দিলে নুপূরধ্বনি বার হয়। হাতের তালু এবং পায়ের পাতায়  *আলতা*  নামে পরিচিত একটি লাল তরল দিয়ে আঁকা হয়। পোশাক, গহনা এবং নুপূর পবিত্র বলে বিবেচিত হয়।

আরো দেখুন
---------


উইকিমিডিয়া কমন্সে **গোটিপুয়া** সংক্রান্ত মিডিয়া রয়েছে।

* ওড়িশার লোকনৃত্যের রূপগুলি
* ভারতীয় লোকনৃত্যের তালিকা

তথ্যসূত্র
---------

1. ↑  "Gotipua Dance Festival"। Tourism of Orissa, Government of Orissa। ১২ এপ্রিল ২০১২ তারিখে মূল থেকে আর্কাইভ করা।
2. ↑  Dhirendranath Patnaik (১৯৭১)। "4. Gotipua Dancers"। *Odissi dance*। Orissa Sangeet Natak Akademi। পৃষ্ঠা 60।

বহিঃসংযোগ
---------

* www.gotipua.com

| * দে
* স
ভারতে নৃত্য |
| --- |
| ধ্রুপদী | 
* ভরতনট্যম
* কত্থক
* কথাকলি
* কুচিপুড়ি
* মণিপুরি
* মোহিনীঅট্টম
* ওড়িশি
* সত্রীয়া
* গৌড়ীয় নৃত্য

 |
| দৈব নৃত্য | 
* নটরাজ
* তান্ডব
* রাসলীলা
* লাস্য

 |
| লোকনৃত্য | 
* বিহু
* বহুওয়া
* সূত্রধারী
* বাগুরুম্বা
* ভাংড়া
* Cheraw
* ছৌ
* নাচনী
* নাটুয়া
* Giddha
* Garba
* Dandiya Raas
* Ghoomar
* Ghumura
* Karma
* Lavani
* Yakshagana
* Sword dance
* Dollu Kunitha
* পরভা
* পাইক নৃত্য
* দেওধনী

 |
| সমকালীন | 
* বলিউডে সঙ্গীত ও নৃত্য
* Hindi dance songs
* Nautch

 |
| সাহিত্যে | 
* নাট্যশাস্ত্র
* অভিনবভারতী
* মুদ্রা

 |
| রাজ্য অনুযায়ী | 
* অন্ধ্রপ্রদেশ
* আসাম
* হিমাচলপ্রদেশ
* ওড়িশা
* পাঞ্জাব
* তামিলনাড়ু

 |
| উপকরণ | 
* ঘুংগরূ

 |

টেমপ্লেট:Odia culture
২০১৭ সালের ২ জুন ভোররাতে ফিলিপাইনের রাজধানী ম্যানিলার এক হোটেলের ক্যাসিনোতে বন্দুকধারীর হামলায় ৩৬ জন নিহত হয়েছেন। । বন্ধুকধারী পরবর্তীতে আত্মহত্যা করে।

বর্ণনা
------

শুক্রবার ভোররাতে **রিসোর্ট ওয়ার্ল্ড ম্যানিলা** নামের হোটেলে বন্দুকধারী ব্যক্তি প্রথমে টিভি মনিটরগুলোতে গুলি করে। এরপর ওই ব্যক্তি জুয়া খেলার টেবিল আগুন ধরিয়ে দেয় এবং তার ব্যাকপ্যাকে ১১৩ মিলিয়ন পেসো (ফিলিপিনো মুদ্রা) বা ২৩ লাখ ডলার সমমূল্যের জুয়ার চিপস ভরে নেয়। পরে সে কমপ্লেক্সের হোটেল সেকশনে পালিয়ে যায় এবং ব্যাকপ্যাকটি ফেলে হোটেলের একটি কক্ষে প্রবেশ করে। অজ্ঞাতনামা ওই বন্দুকধারী ক্যাসিনোর টেবিলে আগুন লাগিয়ে দিলে হোটেল কমপ্লেক্স ও এর ক্যাসিনোতে ধোঁয়ায় দম বন্ধ হয়ে বেশির ভাগ লোক মারা যান। পুলিশকে লক্ষ্য করে গুলিও ছোড়ে সে। পরে হোটেলের একটি রুমে কম্বল মুড়ি দিয়ে তাতে পেট্রল ঢেলে আগুন দিয়ে আত্মহত্যা করে। জঙ্গি সংগঠন আইএস এ হামলার দায় স্বীকার করলেও ফিলিপাইনের পুলিশ প্রধান জানান, এটি ডাকাতির  বন্দুকধারী ইংরেজিভাষী লম্বা ও ফ্যাকাশে চেহারার। ফিলিপিাইনের প্রেসিডেন্টের মুখপাত্র আর্নেস্টো আবেলা রাতের গোলাগুলি ও অগ্নিকাণ্ডের ঘটনায় ৩৬ জন নিহত হওয়ার কথা নিশ্চিত করেন। পুলিশ ওই হোটেল কমপ্লেক্সের ৬তলা থেকে হামলাকারীর দগ্ধ লাশ উদ্ধার করেছে। হামলা করার আগে যে গাড়ি করে এসেছিল, সেই গাড়িটিও হোটেলের তিলতলার পার্কিং থেকে উদ্ধার করেছে পুলিশ।

হামলাকারী
---------

ফিলিপাইনের রাজধানী ম্যানিলার ক্যাসিনোতে হামলাকারী ব্যক্তিকে পুলিশ শনাক্ত করেছে। তিনি ফিলিপাইনেরই নাগরিক। জেসি জেভিয়ার কার্লোস নামে ওই হামলাকারী সন্ত্রাসী ছিলেন না। তিনি জুয়ায় অনেক অর্থ হারিয়ে হতাশ ও ক্ষুব্ধ ছিলেন।

তথ্যসূত্র
---------

1. ↑  "Philippines hotel attack: 37 victims suffocated after 'white' gunman shot gambling machines and started a fire in 'botched robbery'"। *The Telegraph*। ২ জুন ২০১৭। সংগ্রহের তারিখ ২ জুন ২০১৭।
2. ↑  "Shooting heard at Manila leisure complex"। *bbc.com*। BBC। সংগ্রহের তারিখ ১ জুন ২০১৭।
3. ↑  ম্যানিলায় বন্দুকধারীর হামলায় নিহত ৩৬
4. ↑
5. ↑  "ফিলিপাইনে হোটেলে ডাকাতের হামলা, নিহত ৩৬"। সংগ্রহের তারিখ ৫ জুন ২০১৭।
6. ↑  "ফিলিপাইনে ক্যাসিনোতে বন্দুকধারীর হামলা"। সংগ্রহের তারিখ ৫ জুন ২০১৭। [*স্থায়ীভাবে অকার্যকর সংযোগ*]
7. ↑  "ম্যানিলার হামলাকারী জুয়ায় হেরে ঋণে জর্জরিত ছিলেন"। সংগ্রহের তারিখ ৫ জুন ২০১৭।
জন জর্জ ম্যাক্লয়েড
**জন জর্জ ম্যাক্লয়েড** (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক।

পরিবার
------

ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তার ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তারা পাববে এবং উইগের ম্যাক্লয়েডদের উত্তরসূরি।

১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাদের দুই পুত্র পিটার এবং কিথ এবং একমাত্র কন্যা গিলিয়ান।

জীবনী
-----

ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান।

১৯৬৪ সালে ম্যাক্লয়েড মেডিকেল পাঠ্যপুস্তক *ক্লিনিকাল একজামিনেশন* লিখেন (পরবর্তীতে নাম বদলে *ম্যাক্লয়েড ক্লিনিকাল একজামিনেশন* রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত। ১৯৬৪ সালে ফিজিশিয়ান স্যার স্ট্যানলি ডেভিডসন তাকে *ডেভিডসন'স প্রিন্সিপলস অ্যান্ড প্র্যাকটিস অফ মেডিসিন* বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন।

ব্যক্তিত্ব
----------

তিনি শিল্পের প্রতি আগ্রহী ছিলেন এবং তার সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন।

তথ্যসূত্র
---------

1. ↑  John George Macleod
2. ↑  "Obituaries: Dr John George MacLeod FRCP Edin"। ২১ মে ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৭।
*রাইনোগোবিয়াস* বংশের একটি গোবি
**গোবি** হল ছোট থেকে মাঝারি আকারের কিরণ-ডানাযুক্ত মাছের অনেকগুলো প্রজাতির একটি সাধারণ নাম, যাদের সাধারণত বৃহৎ আকারের মাথা এবং পাতলা দেহের থাকে। এগুলো সামুদ্রিক, লোনা এবং স্বাদুজলের পরিবেশে পাওয়া যায়। পরম্পরাগতভাবে গোবিস(gobies) নামক প্রজাতির অধিকাংশকে হয়েছে অর্ডার পার্সিফোর্মস-এর সাবঅর্ডার গোবিয়োডেই হিসাবে শ্রেণীবদ্ধ করা হয়েছে, কিন্তু *বিশ্বের মাছ*-এর ৫ম সংস্করণে এই সাবঅর্ডারটি গোবিফর্মস অর্ডারে উন্নীত করা হয় পারক্যমোর্ফা বর্গের সাথে। গোবিফর্ম-দের গোবি বলে উল্লেখ করা হয় এবং "সত্য গোবিগুলো"-কে গোবিডে পরিবারে জায়গা দেওয়া হয়, যেখানে কি-না গোবিস বলে ডাকা অন্যান্য প্রজাতিদের অক্সুডারসিডে-তে স্থাপন করা হয়েছে। গোবি এমন কিছু প্রজাতির বর্ণনা দিতেও ব্যবহৃত হয় যা গোবিফর্মস অর্ডারের মধ্যে শ্রেণীবদ্ধ নয়, যেমন ইঞ্জিনিয়ার গোবি বা কনভিক্স ব্লেনি *ফোলিডিথিস লিউকোটেনিয়া* । গোবি শব্দটি ল্যাটিন গোবিয়াস (*gobius)* থেকে আহরিত, যার অর্থ "গুডগেওন বা কুচো মাছ", এবং গোবির কিছু প্রজাতির, বিশেষত Eleotridae নিদ্রায়মান গোবি(Sleeper Goby)-গুলো এবং কিছু ডার্টমাছেরা (dartfishes) "কুচো মাছ(Gudgeons)" বলা হয়, প্রধানত অস্ট্রেলিয়ায়।

আরো দেখুন
---------

* গোবিয়াস

তথ্যসূত্র
---------

1. 1 2  J. S. Nelson; T. C. Grande (২০১৬)। *Fishes of the World* (5th সংস্করণ)। Wiley। পৃষ্ঠা 752। আইএসবিএন 978-1-118-34233-6। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০২১।
2. ↑  ফ্রয়েসে, রেইনের এবং পাউলি, ড্যানিয়েল, এডস। (২০০৬)। "*Pholidichthys leucotaenia*" ফিশবেজে এপ্রিল ২০০৬ সংস্করণ।
3. ↑  "Definition of 'goby'"। Collins English Dictionary। সংগ্রহের তারিখ ২৫ আগস্ট ২০১৮।
4. ↑  Helfman G.; Collette B. (১৯৯৭)। *The Diversity of Fishes*। Blackwell Publishing। পৃষ্ঠা 264। আইএসবিএন 0-86542-256-7।
**গোপীনাথপুর দোল পূর্ণিমা মেলা** পাঁচশ বছরের পুরনো ঐতিহ্যবাহী একটি মেলা। এটি বাংলাদেশের জয়পুরহাট জেলার আক্কেলপুর উপজেলা সদর থেকে ছয় কিলোমিটার দূরে গোপীনাথপুর ইউনিয়নে অনুষ্ঠিত হয়। প্রতিবছর দোল পূর্ণিমার দিন থেকে মেলাটি শুরু হয়। মেলাটি ১৫ দিনব্যাপী চলে।

ইতিহাস
------

ইতিহাস থেকে জানা যায়, প্রায় সাড়ে ৫০০ বছর আগে ১৪৯২ থেকে ১৫৩৫ সালে শাসক নবাব আলাউদ্দিন হোসেন শাহ গোপীনাথপুরে বেড়াতে আসেন। তখন এখানে নন্দিনী প্রিয়া নামে এক সাধকের আতিথিয়েতায় মুগ্ধ হয়ে নবাব ওই সাধককে প্রায় ৬০৪ একর জমি লাখেরাজ দান করে দিয়ে যান, যার উৎস থেকে প্রতি বছর দোল যাত্রা ও মেলা উৎসব চলে আসছে।

দোলপূর্ণিমা মেলা কমিটির আয়োজকদের বরাত অনুযায়ী, সাড়ে ৫০০ বছরের পুরনো এ মেলা শুরু থেকেই ঘোড়ার জন্য প্রসিদ্ধ ছিল। স্বাধীনতার পরও মেলায় নেপাল, ভুটান, ভারত, পাকিস্তানসহ মধ্যপ্রাচ্যের দেশগুলো থেকে উন্নত জাতের ঘোড়া আসতো। বর্তমানে ময়মনসিংহ, জামালপুর টাঙ্গাইল, বগুড়া, নওগাঁ, দিনাজপুর, গাইবান্ধা, পাবনা, রাজশাহী, নাটোর, সিরাজগঞ্জ, রাজশাহীসহ দেশের বিভিন্ন অঞ্চলের ঘোড় সওয়ারি ও ঘোড়া মালিকরা এ মেলায় ঘোড়া নিয়ে আসেন।

আরও দেখুন
---------

* মেলা
* দোল পূর্ণিমা
* গোপীনাথপুর মন্দির

তথ্যসূত্র
---------

1. ↑  "গোপীনাথপুরে ১৩ দিন ব্যাপী দোল পূর্ণিমা উৎসব"। *দৈনিক ইত্তেফাক*। সংগ্রহের তারিখ ৬ সেপ্টেম্বর ২০২২।
2. ↑  প্রতিবেদক, নিজস্ব। "গোপীনাথপুর দোলপূর্ণিমা মেলা শুরু"। *প্রথম আলো*। সংগ্রহের তারিখ ২০২২-০৯-০৫।
3. ↑  "জমে উঠেছে ৫০০ বছরের ঐতিহ্যবাহী ঘোড়ার মেলা"। *আরটিভি*। সংগ্রহের তারিখ ২০২২-০৯-০৫।
4. ↑  "গোপীনাথপুরে জমে উঠেছে ঘোড়ার হাট"। *যুগান্তর*। সংগ্রহের তারিখ ৬ সেপ্টেম্বর ২০২২।
**ফুটবল ক্লাব অলিম্পিক দোনেৎস্ক** ([oˈl⁽ʲ⁾impiɡ doˈnɛtsʲk], ইউক্রেনীয়: «Олімпік» Донецьк; এছাড়াও **এফসি অলিম্পিক দোনেৎস্ক** অথবা **অলিম্পিক দোনেৎস্ক** নামে পরিচিত) হচ্ছে দোনেৎস্ক ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০১ সালে প্রতিষ্ঠিত হয়েছে। অলিম্পিক দোনেৎস্ক তাদের সকল হোম ম্যাচ দোনেৎস্কের ভালেরি লবানভস্কি দিনামো স্টেডিয়ামে খেলে থাকে; যার ধারণক্ষমতা হচ্ছে ১৬,৮৭৩। বর্তমানে এই ক্লাবের ম্যানেজারের দায়িত্ব পালন করছেন ইহর ক্লিমোভস্কি এবং সভাপতির দায়িত্ব পালন করছেন ভ্লাদিস্লাভ হেলজিন। ইউক্রেনীয় রক্ষণভাগের খেলোয়াড় দমিত্রো হরিশকো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, অলিম্পিক দোনেৎস্ক এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।

অর্জন
-----

* **ইউক্রেনীয় প্রথম লিগ**
	+ **চ্যাম্পিয়ন:** ২০১৩–১৪
* **ইউক্রেনীয় দ্বিতীয় লিগ – গ্রুপ বি**
	+ **চ্যাম্পিয়ন:** ২০১০–১১

তথ্যসূত্র
---------

1. ↑  "ফুটবল ক্লাব অলিম্পিক দোনেৎস্কের স্টেডিয়াম"। *ট্রান্সফারমার্কেট*। সংগ্রহের তারিখ ৬ জুন ২০২০।
2. ↑  "ফুটবল ক্লাব অলিম্পিক দোনেৎস্কের তথ্য"। *ট্রান্সফারমার্কেট*। সংগ্রহের তারিখ ৬ জুন ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব অলিম্পিক দোনেৎস্ক
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
**লিঙ্কন আব্রাহাম রবার্টস** (ইংরেজি: Lincoln Roberts; জন্ম: ৪ সেপ্টেম্বর, ১৯৭৪) অ্যাকর্ড এলাকায় জন্মগ্রহণকারী টোবাগীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো এবং হিয়ারফোর্ডশায়ার দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **লিঙ্কন রবার্টস**।

প্রথম-শ্রেণীর ক্রিকেট
---------------------

একদিনের ক্রিকেটে দূর্দান্ত খেলা প্রদর্শনের পর ১৯৯৬ সালে প্রথম-শ্রেণীর ক্রিকেটে অভিষেক ঘটে তার। তবে, ১৯৯৯ সাল পর্যন্ত তাকে শতরানের ইনিংস খেলার জন্যে অপেক্ষার প্রহর গুণতে হয়। এর একমাস পর অস্ট্রেলিয়ার বিপক্ষে প্রথমবারের মতো টেস্টে অংশগ্রহণের জন্যে আমন্ত্রিত হন। এ পর্যায়ে প্রথম-শ্রেণীর ক্রিকেটে তার ব্যাটিং গড় ছিল মাত্র ২২।

১৯৯৫-৯৬ মৌসুম থেকে ২০০২-০৩ মৌসুম পর্যন্ত লিঙ্কন রবার্টসের প্রথম-শ্রেণীর খেলোয়াড়ী জীবন চলমান ছিল। মাঝেমধ্যে তিনি অফ স্পিন বোলিং করতেন। ত্রিনিদাদ ও টোবাগো দলে পরিবর্তিত বোলার হিসেবে ব্যবহৃত হতেন। গালি অঞ্চলে ফিল্ডিংয়ে অবস্থান করতেন।

ত্রিনিদাদ ও টোবাগোর পক্ষে ৫১টি প্রথম-শ্রেণীর ক্রিকেট খেলায় অংশ নিয়েছেন। ১৯৯৯ সালসহ পূর্ববর্তী তিন বছর ত্রিনিদাদ ও টোবাগো’র পক্ষে অত্যন্ত ভালোমানের খেলা প্রদর্শন করেছিলেন তিনি। আঞ্চলিক প্রতিযোগিতায় পাঁচ ইনিংসে ৫১ গড়ে ২৫৫ রান তুলেন। ঐ বছরের শুরুতে লিওয়ার্ড আইল্যান্ডসের বিপক্ষে ৫১ রানের দূর্দান্ত ইনিংস উপহার দেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিঙ্কন রবার্টস। ১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

অস্ট্রেলিয়ার বিপক্ষে অভিষেকধারী দুইজন নবীন ক্রিকেটারের অন্যতম ছিলেন তিনি। অংশগ্রহণকৃত টেস্টের পূর্বে প্রস্তুতিমূলক খেলায় ছক্কা ও চার নিয়ে ৩৮ রান তুলেন। এ পর্যায়ে তিনি গ্লেন ম্যাকগ্রা’র হাফ ভলি আকৃতির বল মোকাবেলায় ব্যর্থ হলে তার মাঝের স্ট্যাম্প উপড়ে যায়। সাত বল মোকাবেলা করে শূন্য রানে তাকে প্যাভিলিয়নে ফেরৎ আসতে হয়। তবে, টেস্ট ক্রিকেটের ইতিহাসে প্রথম খেলোয়াড় হিসেবে টোবাগো দ্বীপ থেকে খেলার সুযোগ লাভ করেন তিনি।

আন্তর্জাতিক ক্রিকেটে উপেক্ষিত হলেও ত্রিনিদাদ ও টোবাগোর পক্ষে নিয়মিতভাবে খেলতে থাকেন। ২০০৩ সালে ত্রিশের মাঝামাঝি গড়ে ব্যাটিং করলেও ২৯ বছর বয়সে তার ক্রিকেট খেলোয়াড়ী জীবনের সমাপ্তি ঘটে।

তথ্যসূত্র
---------

1. ↑  "Roberts make West Indies debut"। *The Trinidad and Tobago Express*। ১৩ মার্চ ১৯৯৯। সংগ্রহের তারিখ ১৬ জানুয়ারি ২০২০ – ESPNcricinfo-এর মাধ্যমে।

আরও দেখুন
---------

* ক্যামি স্মিথ
* উইলি রড্রিগুয়েজ
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে লিঙ্কন রবার্টস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লিঙ্কন রবার্টস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**সবুজ বালিহাঁস** (বৈজ্ঞানিক নাম: *Nettapus pulchellus*) Anatidae (অ্যানাটিডি) গোত্র বা পরিবারের অন্তর্গত *Nettapus* (নেট্টাপাস) গণের এক প্রজাতির অতি পরিচিত ছোট আকারের হাঁস। পাখিটি উত্তর অস্ট্রেলিয়া ও তার আশেপাশের অঞ্চলে দেখা যায়। সবুজ বালিহাঁসের বৈজ্ঞানিক নামের অর্থ *শোরগোল করা সুন্দরী হাঁস* (গ্রিক *netta* = হাঁস, *ops* = ডাকাডাকি; ল্যাটিন *pulcher* = সুন্দর)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

বিস্তৃতি
--------

সবুজ বালিহাঁস উত্তর অস্ট্রেলিয়া, ইন্দোনেশিয়া, পূর্ব তিমুর ও পাপুয়া নিউগিনির স্থানীয় পাখি।

দৈহিক বিবরণ ও স্বভাব
--------------------

অপ্রাপ্তবয়স্ক সবুজ বালিহাঁস
পুরুষ সবুজ বালিহাঁস, সাথে একজোড়া ধলা বালিহাঁস। ১৯২২ সালে অঙ্কিত চিত্র
সবুজ বালিহাঁস বেশ ছোট আকারের হাঁস। এর দৈর্ঘ্য ৩০ থেকে ৩৬ সেন্টিমিটার। ডানার বিস্তৃতি ৪৮ থেকে ৬০ সেন্টিমিটার। ঠোঁট সূঁচালো ও ছোট। পুরুষ হাঁসের প্রজননকালীন চেহারা একরকম, প্রজনন পরবর্তী চেহারা আরেক রকম। প্রজননকালীন পুরুষ হাঁসের পিঠ উজ্জ্বল গাঢ় সবুজ। ঘাড় ও চাঁদিও সবুজ। গাল সাদাটে। দেহতল সাদা, তবে আঁশের মত কালো রেখাযুক্ত। ডানার প্রাথমিক উড্ডয়ন-পালক ও ডানা-ঢাকনি কালো, তবে মাধ্যমিক পালকগুলো কালচে-সবুজ। প্রজনন পরবর্তীকালে এ উজ্জ্বলতা থাকে না। ঠোঁট এমনিতে গাঢ় বাদামি, তবে ঠোঁটের দু'পাশ ও ডগা গোলাপি। পা সবজে-ধূসর। স্ত্রী হাঁসের ঘাড় সবুজ নয়। আর বাকিসব পুরুষ হাঁসের মত। অপ্রাপ্তবয়স্ক হাঁসের দেহ পুরুষ হাঁসের মতোই, কেবল চাঁদি বাদামি ও দেহের বর্ণ অনুজ্জ্বল।

সবুজ বালিহাঁস জলজ উদ্ভিদবহুল হ্রদ, বড় পুকুর ও অগভীর লেগুনে বিচরণ করে। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। ৮ থেকে ১২টি ডিম পাড়ে। ২৬ দিন পর ডিম ফুটে ছানা বের হয়।

তথ্যসূত্র
---------

1. ↑  Simpson DP (১৯৭৯)। *Cassell's Latin Dictionary* (5 সংস্করণ)। London: Cassell Ltd.। আইএসবিএন 0-304-52257-0।
2. ↑  *Nettapus pulchellus*  ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, BirdLife International এ সবুজ বালিহাঁস বিষয়ক পাতা।
3. 1 2  *Nettapus pulchellus*  ওয়েব্যাক মেশিনে আর্কাইভকৃত ১৪ নভেম্বর ২০১২ তারিখে, The IUCN Red List of Threatened Species এ সবুজ বালিহাঁস বিষয়ক পাতা।
4. 1 2  Ogilvie, Malcolm Alexander (২০০৩)। *Wildfowl of the world*। Sydney, NSW: New Holland Publishers। পৃষ্ঠা 72। আইএসবিএন 1-84330-328-0।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
5. ↑  "Green Pygmy Goose"। *Perth Zoo website*। South Perth, WA: Perth Zoo। ১৮ মার্চ ২০০৯। ২১ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।

বহিঃসংযোগ
---------

* *Nettapus pulchellus*  ওয়েব্যাক মেশিনে আর্কাইভকৃত ৬ অক্টোবর ২০১৩ তারিখে, Oriental Bird Images.
**জ্যওলি** হল মধ্য আইভরি কোস্টের গুরো জনগণের (যারা গুরো ভাষায় কথা বলে) একটি ঐতিহ্যবাহী নৃত্য। নৃত্যে ব্যবহৃত জ্যওলি মুখোশটি ১৯৫০-এর দশকে তৈরি করা হয়েছিল, যা "Djela Lou Zaouli" (যার অর্থ "জ্যওলি জেলার কন্যা") নামে একটি মেয়ের দ্বারা অনুপ্রাণিত হয়েছিল। চরিত্রগত মুখোশের উৎস সম্পর্কে গল্পগুলি বৈচিত্র্যময় এবং প্রতিটি মুখোশের নিজস্ব প্রতীকী ইতিহাস থাকতে পারে। এটি ২০১৭ সালে ইউনেস্কো কর্তৃক মানবতার অধরা সাংস্কৃতিক ঐতিহ্যের তালিকায় অন্তর্ভুক্ত করা হয়েছে।

মুখোশ পরে জ্যওলি নৃত্য
প্রতিটি গুরো গাঁয়ের স্থানীয় জ্যওলি নর্তক থাকে যারা অন্ত্যেষ্টিক্রিয়া এবং উদযাপনের সময় নৃত্য করেন। নৃত্যটি গাঁয়ের উৎপাদনশীলতা বৃদ্ধি করে বলে বিশ্বাস করে এবং এটিকে গুরো সম্প্রদায়ের জন্য এবং সমগ্র দেশে সম্প্রসারণের মাধ্যমে একতার হাতিয়ার হিসেবে দেখা হয়।

তথ্যসূত্র
---------

1. ↑  "Zaouli de Manfla: The Zaouli dance of the Ivory Coast, West Africa - The Kid Should See This"। *thekidshouldseethis.com*।
2. ↑  "Guro Zaouli Mask of Ivory Coast"। ডিসেম্বর ৮, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২১, ২০১৬।
3. 1 2  "Zaouli, popular music and dance of the Guro communities in Côte d'Ivoire"।
পামবাদাম পরিহিত একজন বৃদ্ধা
**পাম্বাদাম** হলো একপ্রকার কানের দুল যা দক্ষিণ ভারতীয় রাজ্যগুলোতে যেমন, তামিলনাড়ু ও কেরালার বয়স্ক মহিলারা পরিধান করেন।

এর নকশা সাপের ফণাকৃতি সহ দুটি গোলোক, দুটি গিঁট, একটি বর্গাকার টুকরো ও একটি জিহ্বা নিয়ে গঠিত, প্রতিটি সোনার প্রলেপযুক্ত কানের দুলের ওজন প্রায় ৫০ গ্রাম হয়ে থাকে। সোনা ছাড়া ব্রোঞ্জ দিয়েও এই দুল তৈরির প্রচলন রয়েছে।

তামিল ভাষায় পাম্বাদাম শব্দের অর্থ হলো সাপের ফণা (পাম্বিন পাদাম)।

একটি পামবাদমের নিছক ওজন কানের লতিকে বড় করে, যা ধীরে ধীরে প্রকাশের জন্য একটি বিশেষ ছুরি দিয়ে ছিদ্র করতে হয়।

পামবাদাম একই আকারের ও ওজনের আরও এক বা দুইটির সাথে পরা হয়, যা কানের লতিকে উল্লেখযোগ্যভাবে প্রসারিত করে। অসাধারণ আধা-বিমূর্ত নকশাটি আসলে প্রাণী-রূপ অন্তর্ভুক্ত করে, একটি সাপের মাথা দেখাচ্ছে।

অসাধারণ আধা-বিমূর্ত নকশায় সাপের ফণার অন্তর্ভুক্তি আসলে প্রাণিরূপের চিহ্ন। 

  

বর্তমানে এই গহনাগুলো ব্যবহার নেই বললেই চলে, তবে কিছু বয়স্ক মানুষ এখনও সেগুলো পরেন। তিরুনেলভেলি, থুথুকুডি, কন্যাকুমারী জেলায় এগুলো পোপাপটম বা পামাপটম এবং মাদুরাই, ডিন্ডিগুল ও তেনি জেলায় কাথানি থান্ডাটি নামে পরিচিত।

তথ্যসূত্র
---------

1. ↑  । পৃষ্ঠা 864 ।  `|শিরোনাম=` অনুপস্থিত বা খালি (সাহায্য)[*স্থায়ীভাবে অকার্যকর সংযোগ*]

বহিঃসংযোগ
---------

*
**জন রস ফ্রেডরিক ডানকান** (ইংরেজি: Ross Duncan; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন **রস ডানকান**। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তার।

খেলোয়াড়ী জীবন
---------------

১৯৬৪-৬৫ মৌসুম থেকে ১৯৭০-৭১ মৌসুম পর্যন্ত কুইন্সল্যান্ড এবং ১৯৭১-৭২ মৌসুম থেকে ১৯৭২-৭৩ মৌসুম পর্যন্ত ভিক্টোরিয়ার প্রতিনিধিত্ব করেন। ডিসেম্বর, ১৯৭০ সালে মেলবোর্নে ভিক্টোরিয়ার বিপক্ষে নিজস্ব সেরা ৮/৫৫ ও ৫/৭০ লাভ করেন। নিজের সেরা দিনগুলোয় ভয়ঙ্করভাবে বলকে সুইং করানোয় সক্ষম ছিলেন।

১৯৭০-৭১ মৌসুমের অ্যাশেজ সিরিজে অংশ নেয়ার জন্য ইংল্যান্ড দল অস্ট্রেলিয়া সফরে আসে। ভিক্টোরিয়ার সদস্যরূপে দ্বিতীয় প্রস্তুতিমূলক খেলায় অংশ নেয়ার পর মেলবোর্নে সিরিজের পঞ্চম টেস্টে অভিষেক হয় তার। আঘাতগ্রস্ত গার্থ ম্যাকেঞ্জি’র স্থলাভিষিক্ত হন তিনি। দূর্ভাগ্যবশতঃ ব্যাট হাতে মাত্র তিন রান তুলতে সমর্থ হন। প্রথম ইনিংসে ৩০ রান খরচ করলেও কোন উইকেট লাভে সক্ষম হননি। দ্বিতীয় ইনিংসে ব্যাট কিংবা বল করেননি। এমনকি কোন ক্যাচও তালুবন্দী করতে পারেননি। ষষ্ঠ টেস্টে ডেনিস লিলি তার জায়গায় অন্তর্ভুক্ত হলে তিনি দল থেকে বাদ পড়েন। ঐ বছর শেষে ভিক্টোরিয়ায় চলে যান। এরপর আর একটিমাত্র মৌসুমে প্রথম-শ্রেণীর ক্রিকেটে অংশ নেন।

১৯৭১-৭২ মৌসুমে গ্যারি সোবার্সের নেতৃত্বাধীন বহিঃর্বিশ্ব একাদশের বিপক্ষে অস্ট্রেলিয়ার সদস্য হিসেবে খেলেন।

তথ্যসূত্র
---------

1. ↑  Victoria v Queensland, 1970-71

আরও দেখুন
---------

* অ্যালেন থমসন
* ডানকান ফ্লেচার
* এক টেস্টের বিস্ময়কারী
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রস ডানকান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রস ডানকান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রসময় মিত্র** (১৮৫৯ — ১০ এপ্রিল, ১৯৩১) একজন বাঙালি শিক্ষাবিদ ও লেখক।

অবদান
-----

গুসকরার সন্নিকট চানক গ্রামে জন্মগ্রহন করেন রসময় মিত্র। তার পিতার নাম নবদ্বীপচন্দ্র। অত্যন্ত দরিদ্র পরিবারে তার জন্ম হয়। সিউড়ি সরকারী বিদ্যালয় থেকে এন্ট্রান্স পরীক্ষায় প্রথম বিভাগে প্রথম হয়ে ১৫ টাকা বৃত্তি পান। হুগলী মহসিন কলেজে ২০ টাকা বৃত্তি নিয়ে এফ.এ. পাশ করেন তিনি। ইংরেজিতে এম.এ. পরীক্ষায় উত্তীর্ণ হয়ে মেদিনীপুরের এক স্কুলের প্রধান শিক্ষক পদে নিযুক্ত হন। পরে হেয়ার স্কুলের প্রধান শিক্ষক হন ও ৫ বছরে সে বিদ্যালয়ের প্রভূত উন্নতি করেন। এরপর সরকার তাকে হিন্দু স্কুলের দায়িত্ব দিলে তাঁর নিঃস্বার্থ কর্মনিষ্ঠা ও নিপুণ পরিচালনায় হিন্দু স্কুলের উন্নতি ঘটে। তিনি খারাপ অবস্থা থেকে বিশ শতকের প্রথম দশকে স্কুলকে তুলে আনেন খ্যাতির শীর্ষে। শিক্ষাজগতে এই কৃতিত্বের স্বীকৃতি স্বরূপ সরকার তাকে রায়বাহাদুর উপাধি দিয়ে সম্মানিত করেন। ১৯১৬ খ্রী. তিনি সরকারী শিক্ষা-বিভাগ থেকে অবসর-গ্ৰহণ করেন। তাঁর বিদায়-সংবর্ধনা-সভায় কলিকাতার বিশিষ্ট ব্যক্তিরা উপস্থিত ছিলেন এবং সভাশেষে ঘোড়ার বদলে তাঁর ছাত্ররা জুড়িগাড়ি টেনে তাঁকে তাঁর বাড়িতে পৌঁছে দেয়। রসময় মিত্র সুমধুর কণ্ঠের অধিকারী ছিলেন। তার কীর্তন গানে লোকে মুগ্ধ হত। তার রচিত গ্রন্থ হল *কৃপাদৃষ্টি* এবং *রাস-রসকণিকা*।

তথ্যসূত্র
---------

1. ↑  "কলকাতার কড়চা"। *anandabazar.com*। সংগ্রহের তারিখ ২০২০-০৮-২০।
2. ↑  "পাতা:গোবিন্দ দাসের করচা.djvu/৩৪ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-০৮-২০।
3. ↑  *বর্ধমান জেলার ইতিহাস ও লোকসংস্কৃতি (দ্বিতীয় খন্ড)*। অরুণ কুমার দে। অক্টোবর,২০০১। পৃষ্ঠা ৬৩৮। আইএসবিএন ৮১-৮৫৪৫৯-৩৭-১ `|আইএসবিএন=` এর মান পরীক্ষা করুন: invalid character (সাহায্য)।  এখানে তারিখের মান পরীক্ষা করুন: `|তারিখ=` (সাহায্য)
***ব্রজবুলি*** হল একটি জনপ্রিয় বাংলা হাসির চলচ্চিত্র যা পরিচালনা করেন পীযূষ বসু। এই চলচ্চিত্রটি ১৯৭৯ সালে রঞ্জনা ঘোষ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, ছায়া দেবী, রবি ঘোষ।

কাহিনী
------

গল্পটি হল ব্রজরাজ কারফর্মা একজন অভিজ্ঞ অফিস ক্লার্ক, যিনি সাধারণত খুব দেরিতে অফিসে আসেন এবং প্রত্যেকের সাথে গল্প করতে পছন্দ করেন। তাঁর গল্পের মূল বিষয় হল তাঁর কাল্পনিক বীরত্বপূর্ণ কর্মকাণ্ড। প্রথমে তিনি সহজ বাংলা স্টাইল দিয়ে একজন ফ্রিস্টাইল রেসলারকে নকআউট করার চেষ্টা করেন। পুরো দর্শক আসলে তাকে জানানোর চেষ্টা করে যে এটি একটি বিপজ্জনক খেলা। কিন্তু ব্রজনাথ কখনো কারো কথা শোনে না, তাই সেই লোকটির সাথে লড়াই করার সিদ্ধান্ত নেয় এবং জয়ী হয়। তারপর যখন তার আশেপাশের কিছু যুবকরা তাকে একটি টেস্ট ম্যাচের জন্য কিছু টিকিটের ব্যবস্থা করতে বলে তখন সে তাদের ক্রিকেট সম্পর্কে তার বীরত্বের কথা জানায়। একবার তিনি বলটিকে এত জোরে স্ট্রোক করলেন যে বলটি দুই টুকরো হয়ে গেল। একটি অংশ হারিয়ে যায় এবং অন্য অংশটি ফিল্ডারের হাতে ধরা পড়ে। সবাই তার বীরত্ব সম্পর্কে এতটাই মুগ্ধ যে কেউ এটিকে প্রশ্ন করে না এবং আম্পায়ারের সিদ্ধান্ত সম্পর্কে কেউ তাকে প্রশ্ন করে না। আবার অফিসে তিনি অন্যান্য সহকর্মীদের বলেন যে তিনি চার্লি চ্যাপলিনের খুব ঘনিষ্ঠ বন্ধু এবং তার চিত্রগ্রহণের অভিজ্ঞতা সম্পর্কে একটি ধারণা উপস্থাপন করেন। হঠাৎ তার বস এসে তাকে কাজ না করার অভিযোগ আনেন। এটি মূলত একটি গল্প যা আসলে ব্রজনাথের গল্প এবং জীবনধারা সম্পর্কে বর্ণনা করে।

শ্রেষ্ঠাংশে
-----------

* সাবিত্রী চট্টোপাধ্যায়

* ছায়া দেবী

* সন্তোষ দত্ত

* বঙ্কিম ঘোষ

* রবি ঘোষ

* তরুণ কুমার

* উত্তম কুমার

* কল্যাণী মন্ডল

* চিন্ময় রায়

* দিলীপ রায়

* জহর রায়

* অনামিকা সাহা

তথ্যসূত্র
---------

1. ↑  FilmiClub। "Brajabuli (1979)"। *FilmiClub* (ইংরেজি ভাষায়)। সংগ্রহের তারিখ ২০২২-০৩-১০।
2. ↑  "Watch Braja Buli | Prime Video"। *www.amazon.com*। সংগ্রহের তারিখ ২০২২-০৩-১০।
3. ↑  Das, Monish K. (২০১৬-১০-২২)। "Sabitri Chatterjee"। *Upperstall.com*। সংগ্রহের তারিখ ২০২২-০৩-১১।

বহিঃসংযোগ
---------

* ইন্টারনেট মুভি ডেটাবেজে *ব্রজবুলি*  (ইংরেজি)
an explanation of its other names জন্য Viridiplantae এবং Plantae দেখুন।

সবুজ শেত্তলা (একক: সবুজ শৈবাল) হ'ল ক্লোফাইটা এবং চারোফাইটা / স্ট্রেপ্টোফাইটার সমন্বিত শেত্তলাগুলির একটি বৃহত, অনানুষ্ঠানিক গোষ্ঠীভূত, যা এখন পৃথক বিভাগে স্থাপন করা হয়েছে, আরও বেসাল মেসোস্টিগমাটোফাইসি, ক্লোরোকিওফোফেসিয়া এবং স্পিরোটেনিয়া সহ।
ভূমি গাছপালা বা এমব্রোফাইটগুলি চারোফাইট থেকে উদ্ভূত বলে মনে করা হয়। সুতরাং, স্পষ্টতই, ভ্রূণগুলিও সবুজ শেত্তলাগুলির অন্তর্গত। তবে, যেহেতু ভ্রূণগুলি .তিহ্যগতভাবে শৈবাল বা সবুজ শেত্তলাগুলি হিসাবে শ্রেণীবদ্ধ করা হয়, সবুজ শেত্তলাগুলি একটি প্যারাফাইলেটিক গোষ্ঠী। যেহেতু এই ভ্রূণটি সবুজ শেত্তলাগুলির মধ্যে থেকে উদ্ভূত হয়েছিল, তাই কিছু লেখক সেগুলি অন্তর্ভুক্ত করতে শুরু করেছেন সবুজ শৈবাল এবং ভ্রূণ উভয়কেই অন্তর্ভুক্ত ক্ল্যাডটি মনোফেলিটিক এবং এটিকে ক্ল্যাড ভিরিডিপ্লান্টেই এবং কিংডম প্ল্যান্ট হিসাবে অভিহিত করা হয়। সবুজ শেত্তলাতে এককোষী এবং পনিবেশিক ফ্ল্যাগলেটস অন্তর্ভুক্ত রয়েছে, বেশিরভাগ কোষে দুটি ফ্ল্যাজেলা পাশাপাশি বিভিন্ন পনিবেশিক, কোকয়েড এবং ফিলামেন্টাস ফর্ম এবং ম্যাক্রোস্কোপিক, মাল্টিকেলিকুলার সামুদ্রিক ওয়েডস অন্তর্ভুক্ত। এখানে প্রায় ৮,০০০ প্রজাতির সবুজ শৈবাল রয়েছে। অনেক প্রজাতি তাদের জীবনের বেশিরভাগ অংশ একক কোষ হিসাবে বেঁচে থাকে, অন্য প্রজাতিগুলি কোএনোবিয়া (উপনিবেশ), দীর্ঘ তন্তু বা উচ্চ পার্থক্যযুক্ত ম্যাক্রোস্কোপিক সামুদ্রিক বীজগুলি গঠন করে।কয়েকটি অন্যান্য জীব তাদের জন্য আলোকসংশ্লেষণ পরিচালনা করতে সবুজ শেত্তলাগুলিতে নির্ভর করে। লেপিডোডিনিয়াম, ইউগ্লিনিডস এবং ক্লোরারাকনিওফাইটস জিনের ডাইনোফ্লাজলেটগুলিতে ক্লোরোপ্লাস্টগুলি গ্রোজিত সবুজ শেত্তলাগুলি থেকে অর্জিত হয়েছিল, এবং পরবর্তীকালে একটি নিউক্লিওমর্ফ (ভিজ্যুয়াল নিউক্লিয়াস) বজায় থাকে। সবুজ শেত্তলাগুলি সিলিয়েট প্যারামিয়াম, এবং হাইড্রা ভাইরিডিসিমা এবং ফ্ল্যাটওয়ার্মগুলিতেও প্রতীকীভাবে পাওয়া যায়। কিছু প্রজাতির সবুজ শৈবাল, বিশেষত ট্রেবৌক্সিওফেসিয়া এবং ট্রেন্তেপোহেলিয়া (শ্রেণি উলভোফেসিয়া) শ্রেণীর জেনেরা ট্র্যাবক্সিয়া প্রজাতির লাইকেন গঠনের জন্য ছত্রাকের সহকারী সংশ্লেষ পাওয়া যায়। সাধারণভাবে ছত্রাকের প্রজাতিগুলি যে লিকেনের অংশীদার হয় তারা নিজেরাই বাঁচতে পারে না, তবে অ্যালগাল প্রজাতিগুলি প্রায়শই ছত্রাক ছাড়াই প্রকৃতির মধ্যে থাকতে দেখা যায়। ট্রেন্তেপোহেলিয়া হ'ল একটি তীব্র সবুজ শৈবাল যা আর্দ্র মাটি, পাথর বা গাছের ছালের উপর স্বাধীনভাবে বসবাস করতে পারে বা গ্রাফিডেসি পরিবারের লাইকেনগুলিতে আলোকসজ্জা তৈরি করতে পারে। এছাড়াও ম্যাক্রোলেগা প্রসিওলা কলোফিল্লা (ট্রেবৌক্সিওফাইসি) স্থলজগত, এবং সুপারিওটোরাল অঞ্চলে বাস করা প্রসিওলা ক্রাইপা পার্শ্বীয় এবং এন্টার্কট্রিক অঞ্চলে আর্দ্র জমিতে বিশেষত পাখির উপনিবেশের নিকটে বড় আকারের কার্পেট তৈরি করতে পারে।
**মান্নান হীরা মান্নান হীরার জন্ম ১৯৫৬ সালে, সিরাজগঞ্জ জেলায়** একজন বাংলাদেশী নাট্যকার ও চলচ্চিত্র নির্মাতা। ২০০৬ সালে তিনি নাটক শ্রেণীতে বাংলা একাডেমি সাহিত্য পুরস্কার লাভ করেন।

কর্মজীবন
--------

হীরা পথ নাটকের আন্দলনের সাথে যুক্ত আছেন দীর্ঘ দিন ধরে। বর্তমানে তিনি পথ নাটক পরিষদের সভাপতি ও আরণ্যক নাট্যদলের অধিকর্তা। তিনি প্রায় ১৫ টি নাটক লিখেছেন। উল্লেখযোগ্য নাটকগুলির মধ্যে আছে *লাল জমিন*, *ভাগের মানুষ*, *ময়ূর সিংহাসন*, *সাদা-কালো* ইত্যাদি। *মূর্খ লোকের মূর্খ কথা* মান্নান হীরা রচিত ও নির্দেশিত অন্যতম পথনাটক।
২০১৪ সালে তিনি সরকারের অনুদানে শিশুতোষ চলচ্চিত্র একাত্তরের ক্ষুদিরাম তৈরি করেন। এটি তার পরিচালিত প্রথম চলচ্চিত্র।

সাহিত্যের অবদান
---------------

আরণ্যক নাট্যদলের সভাপতির দায়িত্ব পালন করেন। মান্নান হীরা রচিত উল্লেখযোগ্য নাটকগুলোর মধ্যে আছে ‘ক্ষুদিরামের দেশে’, ‘ফেরারী নিশান’, ‘আদাব’, ‘ঘুমের মানুষ’ ‘মৃগনাভি’, ‘শেকল’, ‘জননী বীরাঙ্গনা’, ‘মণিমুক্তা’, ‘একাত্তরের রাজকন্যা’, ‘মেহেরজান, ‘ফুটপাত’, ‘রেফারী’, ‘বাংলার বাদশা’, ‘সুখদৈত্য’, ‘লাল জমিন’ প্রভৃতি। একটা সময়ে এসে চলচ্চিত্রেও মনোযোগী হন তিনি। ‘একাত্তরের ক্ষুদিরাম’ চলচ্চিত্র নির্মাণ করেছিলেন মান্নান হীরা। তার আগে মান্নান হীরা ‘গরম ভাতের গল্প’ ও ‘৭১-এর রঙপেন্সিল’ নামে দুটি স্বল্পদৈর্ঘ্য ছবি পরিচালনা করেন।

মৃত্যু
------

২০২০ সালে মারা যান।

তথ্যসূত্র
---------

1. 1 2  "নাট্যজন মান্নান হীরা আর নেই"। *Bangla Tribune*। ২০২১-০১-২২ তারিখে মূল থেকে আর্কাইভ করা। সংগ্রহের তারিখ ২০২১-০১-১৬।
2. ↑  "Three get Bangla Academy Award"। *bdnews24.com*। ২০০৮-০২-২০। সংগ্রহের তারিখ ২০১৮-০১-২৯।
3. ↑  "পুরস্কারপ্রাপ্তদের তালিকা"। Bangla Academy। ১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৭।
4. 1 2  "Mannan Hira to venture into commercial filmmaking" (ইংরেজি ভাষায়)। New Age। ২০১৫-০১-১০। ২০১৮-০১-৩০ তারিখে মূল থেকে আর্কাইভ করা। সংগ্রহের তারিখ ২০১৮-০১-২৯।
5. ↑  "আরণ্যকের-নাটক"। সংগ্রহের তারিখ ১৭ ফেব্রুয়ারি ২০১৯। [*স্থায়ীভাবে অকার্যকর সংযোগ*]
6. ↑  "Mannan Hira emerges as feature filmmaker" (ইংরেজি ভাষায়)। Dhaka Tribune। ২০১৪-০২-১৬। সংগ্রহের তারিখ ২০১৮-০১-২৯।
7. ↑  প্রতিবেদক, বিনোদন। "নাট্যকার মান্নান হীরা মারা গেছেন"। *Prothomalo*। সংগ্রহের তারিখ ২০২১-০১-১৬।
**রস কাউন্টি ফুটবল ক্লাব** (সাধারণত **রস কাউন্টি এফসি** নামে পরিচিত) হচ্ছে ডিংওয়াল ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৯২৯ সালে প্রতিষ্ঠিত হয়েছে। রস কাউন্টি এফসি তাদের সকল হোম ম্যাচ ডিংওয়ালের ভিক্টোরিয়া পার্কে খেলে থাকে; যার ধারণক্ষমতা হচ্ছে ৬,৫৪১। বর্তমানে এই ক্লাবের ম্যানেজারের দায়িত্ব পালন করছেন স্টিভেন ফার্গুসন ও স্টুয়ার্ট কেটলওয়েল এবং সভাপতির দায়িত্ব পালন করছেন রয় ম্যাকগ্রেগর। স্কটিশ রক্ষণভাগের খেলোয়াড় মার্কাস ফ্রেসার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রস কাউন্টি এফসি এপর্যন্ত ৮টি শিরোপা জয়লাভ করেছে; যার মধ্যে ২টি স্কটিশ দ্বিতীয় স্তরের লীগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ, ১টি স্কটিশ লীগ কাপ এবং ৩টি স্কটিশ চ্যালেঞ্জ কাপ শিরোপা রয়েছে।

অর্জন
-----

### লীগ

* **প্রথম বিভাগ/চ্যাম্পিয়নশিপ (২য় স্তর)**
	+ **চ্যাম্পিয়ন** (২): ২০১১–১২, ২০১৮–১৯
* **দ্বিতীয় বিভাগ (৩য় স্তর)**
	+ **চ্যাম্পিয়ন** (১): ২০০৭–০৮
* **তৃতীয় বিভাগ (৪র্থ স্তর)**
	+ **চ্যাম্পিয়ন** (১): ১৯৯৮–৯৯
* **স্কটিশ কাপ**
	+ *রানার-আপ (১)*: ২০০৯–১০
* **স্কটিশ লীগ কাপ:**
	+ **চ্যাম্পিয়ন** (১): ২০১৫–১৬
* **চ্যালেঞ্জ কাপ**
	+ **চ্যাম্পিয়ন** (৩): ২০০৬–০৭, ২০১০–১১, ২০১৮–১৯
	+ *রানার-আপ (২)*: ২০০৪–০৫, ২০০৮–০৯

তথ্যসূত্র
---------

1. ↑  "Ross County Football Club"। Scottish Professional Football League। সংগ্রহের তারিখ ৩০ সেপ্টেম্বর ২০১৩।

বহিঃসংযোগ
---------


উইকিমিডিয়া কমন্সে **রস কাউন্টি ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

টেমপ্লেট:রস কাউন্টি ফুটবল ক্লাব
টেমপ্লেট:স্কটিশ প্রিমিয়ারশিপ

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**রসিকলাল চক্রবর্তী** (১৮৫৬―১৯০৬) একজন বাঙালি সাধক সঙ্গীতজ্ঞ ও নাট্যগীতিকার।

জীবনী
-----

রসিকলাল চক্রবর্তীর পিতার নাম রামরতন। ভক্ত কবি রসিকলাল যশোর জেলার রায়গ্রামে জন্মগ্রহন করেন। তিনি প্ৰথমে কয়েকটি যাত্ৰাদলে যোগ দেন। পরে নিজেই বালক সঙ্গীত নামে দল গঠন করে ১২৯৫ বঙ্গাব্দে। তাঁর স্বরচিত পালা *জীবোদ্ধার* অভিনয় করান। তিনি ‘বালক সঙ্গীতে’র প্রবর্তক। বালক সঙ্গীত প্ৰথমে কয়েকটি সঙ্গীতের সমষ্টি ছিল, পরে তিনি তাঁর সঙ্গে শ্ৰীগৌরাঙ্গের জীবনকথা কবিতাকারে সংশ্লিষ্ট করেন। নবদ্বীপের সুধীজনমণ্ডলী তাকে ‘গুণাকর’ উপাধি ও রতনপুর গ্রামের পণ্ডিত সম্মেলন তাকে ‘গীতরত্নাকর’ উপাধি দেয়। ১৩১১ বঙ্গাব্দে তিনি সাধক সঙ্গীতের দল তৈরী করেন।

রচিত গ্রন্থ
-----------

* জীবোদ্ধার
* সীতার পাতাল প্রবেশ
* চণ্ডে পাগল
* মাধবের মধুবলীলা

তথ্যসূত্র
---------

1. ↑  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৪৬৩। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  "রসিকলাল চক্রবর্তী - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৪-২০।
**মাপিমি সাইলেন্ট জোন** বা **নীরব ভূমি** (স্পেনীয়: লা জোনা দেল সাইলেন্সিও) হলো মেক্সিকোতে অবস্থিত একটি জনপ্রিয় মরুভূমি অঞ্চল। এটি মেক্সিকোর *বোলসন দে মাপিমির* কাছাকাছি *মাপিমি বাইয়োসপেরি রিজার্ভে* অবস্থিত। এই স্থানটি নিয়ে বিদেশী অনেক কল্পকাহিনী প্রচলিত রয়েছে। কল্পকাহিনীমতে, এ অঞ্চলে বেতার তরঙ্গ কাজ করে না এবং কোন চলন্ত গাড়ির ইঞ্জিন হঠাৎ করেই বন্ধ হয়ে যায়।

ইতিহাস
------

১৯৭০ সালের জুলাইয়ে গ্রীন নদীর কাছে ইউএস মিলিটারি বেস থেকে অ্যাথেনা নামক একটি মিসাইল পরীক্ষার জন্য হুয়াইট সেন্ডস মিসাইল রেঞ্জের উদ্দেশ্যে নিক্ষেপ করা হয় কিন্তু মিসাইলটি নিয়ন্ত্রণ হারায় এবং মাপিমি মরুভূমি এলাকায় ভূপতিত হয়। রকেটটি কোবলেট আইসোটোপ বহনের জন্য দুটি ছোট কনন্টেইনার বহন করছিল। ইতোমধ্যে, বিশেজ্ঞদের একটি দল রকেটটির পতিত হওয়ার স্থানটি পরিদর্শনে আসে এবং অনুসন্ধান চলে তিন সপ্তাহ পর্যন্ত। অবশেষে রকেটটি পাওয়া যায় এবং ধ্বংসাবশেষ বহনের জন্য ছোট একটি রাস্তা তৈরি করা হয়। মার্কিন সেনাদের উদ্ধার তৎপরতার সময়ই মূলত বেতার তরঙ্গ ও অন্যান্য কাহিনীগুলো জনপ্রিয়তা অর্জন করে।

গবেষকদের মতে কোন অজানা শক্তি মিসাইলটি ধ্বংস করেছে অথবা ইউএস মিলিটারির আন্ডারগ্রাউন্ড থেকে নিয়ন্ত্রণ করে মিসাইলটি এখানে পতিত করা হয়েছে।

তথ্যসূত্র
---------

1. 1 2  Eckles, Jim। "The Athena That Got Away"। White Sands Missile Range। সংগ্রহের তারিখ ২১ ফেব্রুয়ারি ২০১১। [*স্থায়ীভাবে অকার্যকর সংযোগ*]
2. 1 2  Kaus, Andrea। "The Zone Of Silence of northern Mexico - scientific marvel or just fiction?"। MexConnect। সংগ্রহের তারিখ ২১ ফেব্রুয়ারি ২০১১।
**সফটওয়্যার নির্মাতা** বা ইংরেজি পরিভাষায় **সফটওয়্যার ডেভেলপার** (ইংরেজি: Software developer) বলতে এমন একজন ব্যক্তি বা প্রতিষ্ঠানকে বোঝায় যিনি বা যাঁরা কোনও না কোনওভাবে সফটওয়্যার নির্মাণ প্রক্রিয়ার (Software development process *সফটওয়্যার ডেভলপমেন্ট প্রসেস*) সাথে যুক্ত। একজন সফটওয়্যার নির্মাতা শুধু সফটওয়্যারের নকশা প্রণয়ন (Software design *সফটওয়্যার ডিজাইন*) এবং কোডলিখন-ই (Coding *কোডিং*) নয়, বরং কম্পিউটার প্রোগ্রামিং, সফটওয়্যার প্রকল্প ব্যবস্থাপনা (Software project management *সফটওয়্যার প্রোজেক্ট ম্যানেজমেন্ট*), ইত্যাদি বিভিন্ন কার্যক্রমের সাথে যুক্ত থাকতে পারেন। এমনকি সফটওয়্যার পণ্য ব্যবস্থাপনা (Software product management *সফটওয়্যার প্রোডাক্ট ম্যানেজমেন্ট*) সংক্রান্ত কার্যক্রমের সাথে যুক্ত থাকাও সফটওয়্যার নির্মাতার কাজ। তিনি পৃথকভাবে নির্দিষ্ট কোন প্রোগ্রামিং উপাদানের (Component *কম্পোনেন্ট*) সাথে যুক্ত থাকার পাশাপাশি সামগ্রিকভাবে সফটওয়্যার অথবা অ্যাপলিকেশনটির ব্যবস্থাপনার সাথে সম্পৃক্ত থাকতে পারেন। সাধারণভাবে একজন দলনেতার অধীনে প্রোগ্রামলেখকেরা কাজ করে থাকেন, তবে স্ব-নিযুক্ত চাকুরিজীবী (Freelancer *ফ্রিল্যান্সার*) হিসাবে কাজ করার সময় এই পদ্ধতির কিছুটা ব্যতিক্রম লক্ষ করা যায়।

ফেইসবুক সফটওয়্যারের নির্মাতা মার্ক জুকারবার্গ।
সফটওয়্যার নির্মাতা হলেন সেই ব্যক্তি যিনি একটি পূর্ণাঙ্গ সফটওয়্যার নির্মাণ করেছেন এবং যিনি সফটওয়্যার নির্মাণের প্রতিটি ধাপের সাথে সম্পৃক্ত ছিলেন। তবে এক্ষেত্রে সফটওয়্যারটিকে অবশ্যই সাধারণ কোন প্রোগ্রাম হলে চলবে না। সাধারণভাবে সফটওয়্যার নির্মাতার সাথে আরও যারা সম্পৃক্ত থাকেন তারা হলেন সফটওয়্যার বিশ্লেষক (Software analyst *সফটওয়্যার অ্যানালিস্ট*) এবং সফটওয়্যার প্রকৌশলী (Software engineer *সফটওয়্যার ইঞ্জিনিয়ার*)।

তথ্যসূত্র
---------

আরও দেখুন
---------

* সফটওয়্যার নির্মাণ
* সফটওয়্যার প্রকৌশল
দিল্লিতে সফদরজংয়ের সমাধি, যার জন্য এই অঞ্চলটির নামকরণ করা হয়েছে
**সফদরজং** দক্ষিণ দিল্লির এই অঞ্চলটি মূলত দুটি এলাকা নিয়ে গঠিত, যথা **সফদরজং এনক্লেভ** এবং  **সফদরজং উন্নয়ন অঞ্চল**  (**এসডিএ**)। দিল্লির সফদরজংয়ে সমাধির দক্ষিণে অবস্থিত বেশ কয়েকটি জেলা (*কলোনি*) রয়েছে। সফদরজং ছিলেন আওধের দ্বিতীয় নবাব, এবং আঠারো শতকে মুহম্মদ শাহের অধীনে দিল্লির মুঘল রাজকীয় দরবারের এক গুরুত্বপূর্ণ প্রশাসক।

সফদরজং এনক্লেভ
--------------

দুর্গাপূজা উদযাপন, মাত্রী মন্দির, সফদরজং এনক্লেভ, দিল্লি, ২০১৪
১৯৬০ এর দশকের গোড়ার দিকে হুমায়ূনপুর গ্রামের জমি জমি অধিগ্রহণ করার পরে দিল্লি ইজারা ও ফিনান্স, পরে ডিএলএফ লিমিটেড, দ্বারা সফদরজং এনক্লেভ তৈরি করা হয়েছিল তৎকালীন প্রধানমন্ত্রী পণ্ডিত জওহরলাল নেহ্‌রুর অধীনে। এটি রিং রোডের ঠিক দক্ষিণে এবং হৌজ খাস হরিণ পার্কের উত্তরে অবস্থিত। হৌজ খাস গ্রামের দক্ষিণে সফদরজং উন্নয়ন অঞ্চল (এসডিএ), ১৯৬০-এর দশকে দক্ষিণের দিকে প্রসারণ হিসাবে নির্মিত। উভয় উপনিবেশ মূলত আবাসিক, এবং সমৃদ্ধ উচ্চবিত্তের বসতি অঞ্চল। সফদরজং এনক্লেভের বিভিন্ন ব্লকগুলি হল এ -১,২ এবং বি-১,২,৩,৪,৫, ৬, এবং ৭। পূর্ব থেকে পশ্চিম দিকে, সফদরজং এনক্লেভটি শুরু হয়েছে এইমস দৈহিক অসুস্থতা কেন্দ্রের (ট্রমা সেন্টার) ঠিক পরে এবং ভিতরের রিং রোডে ভিকাজি কামা প্লেসের আগে শেষ হয়। উত্তর থেকে দক্ষিণে, এটি ভিকাজি কামা প্লেস থেকে শুরু হয়ে ডিএলটিএ স্টেডিয়াম এবং জেলা পার্ক পর্যন্ত গেছে। এর পার্শ্ববর্তী এলাকাগুলির মধ্যে আছে কৃষ্ণনগর, অর্জুননগর এবং হুমায়ূনপুর।

কমল প্রেক্ষাগৃহের কাছে এ -১ ব্লক মার্কেটের ঠিক সামনের দিকে সফদরজং ক্লাবটি অবস্থিত। সফদরজং এনক্লেভে থাকার জন্য বেশ ভালমানের হোটেল রয়েছে, যেমন হোটেল মিন্ট সফদরজং, হোটেল আফ্রিকা অ্যাভিনিউ, পার্ক, বলজিৎ লজ, শ্রেয়নস ইন, জেআরডি লাক্সারি বুটিক হোটেল ইত্যাদি। সফদরজং এনক্লেভে মারুতি, মাহিন্দ্রা, হুন্ডাই, ফোর্ড ইত্যাদি বিখ্যাত গাড়ি প্রস্তুতকারীদের শোরুম রয়েছে। এখানে সেন্ট্রাল মার্কেট এ -২ ব্লকের রেড চিলি, এ -১ ব্লক মার্কেটের রাজিন্দর দা ধাবা, বি-৭ মার্কেটের ক্যাফে কফি ডের মতো খাবারের স্থানগুলি আছে। হরিণ উদ্যান এবং জেলা উদ্যান এখানকার আকর্ষণীয় স্থানগুলির মধ্যে অন্যতম। এয়ার মার্শাল এম.এস.বাওয়া, এই অঞ্চলে পরিচিত ব্যক্তিদের মধ্যে একজন। ভারত বিভাজনের পরে নির্মিত দিল্লির প্রথম উপনিবেশগুলির মধ্যে সফদরজং এনক্লেভ ছিল একটি, যেখানে এখনকার পাকিস্তান থেকে আসা শরণার্থীদের জমি অনুদান করা হয়নি।

সফদরজংয়ের সমাধিসৌধ এবং সফদরজং এনক্লেভের মধ্যের বিমানক্ষেত্রটি, যেটি পূর্ববর্তী দিল্লির মূল বিমানবন্দর, সেটি এখন সফদরজং বিমানবন্দর হিসাবে পরিচিত এবং দিল্লি ফ্লাইং ক্লাব এখানে অবস্থিত। দিল্লির মূল বিমানবন্দর, পালাম ও ইন্দিরা গান্ধী আন্তর্জাতিক বিমানবন্দরে না এসে, কেন্দ্রীয় ও রাজ্য সরকারের জন্য অনেকগুলি সরকারী বিমান এখান থেকে ছেড়ে যায় এবং পৌঁছায়।

তথ্যসূত্র
---------

1. ↑  "Pin code 110029, Safdarjung Enclave S.O Post Office in South West Delhi, Delhi"।
2. ↑  "Television crew from Taiwan were shooting for travel show"। *Indian Express*। ২০ সেপ্টেম্বর ২০১০।
3. ↑  "RS MPs still looking for a plot"। *The Times of India*। ১২ জানুয়ারি ২০০৬। ২৫ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।

আরো দেখুন
---------

* সফদরজং রেলস্টেশন

বহিঃসংযোগ
---------


উইকিমিডিয়া কমন্সে **সফদরজং, দিল্লি** সংক্রান্ত মিডিয়া রয়েছে।
**হাশেমীয় জর্ডান রাজ্যের সংবিধান** ১১ জানুয়ারী ১৯৫২-এ গৃহীত হয় এবং বহুবার সংশোধন করা হয়েছে। এটি প্রতিনিধিত্বের সংসদীয় পদ্ধতির সাথে বংশগত রাজতান্ত্রিক শাসনকে সংজ্ঞায়িত করে। এটি রাষ্ট্রের বিচ্ছিন্ন ক্ষমতা (নির্বাহী, আইন প্রণয়ন ও বিচার বিভাগ), নাগরিকদের অধিকার ও কর্তব্য, আর্থিক বিষয় এবং অন্যান্য সাংবিধানিক বিধিবিধান নির্ধারণ করে।

পটভূমি
------

ব্রিটিশ ম্যান্ডেটের অধীনে ব্যবহারের জন্য ১৯২৮ সালের এপ্রিল মাসে একটি জৈব আইন জারি করা হয়। ১৯৪৬ সালের মে মাসে জর্ডান পূর্ণ স্বাধীনতা লাভ করার পর, ব্রিটিশ ম্যান্ডেট বিলুপ্তির পর, একটি নতুন সংবিধান প্রণয়ন করা হয়, যা ১ ফেব্রুয়ারি ১৯৪৭ তারিখে সরকারী গেজেটে প্রকাশিত হয় এবং ২৮ নভেম্বর ১৯৪৭-এ আইন পরিষদ কর্তৃক গৃহীত হয়। কয়েক বছর পরে, রাজা তালাল কর্তৃক সংবিধান উদারীকরণ করা হয় এবং ১ জানুয়ারী ১৯৫২ তারিখে অনুমোদন করা হয়। এটিকে সাধারণত উদারপন্থী হিসেবে গণ্য করা হয়, যদিও রাজার হাতে ন্যস্ত মহান ক্ষমতার বিষয়ে সমালোচনা উঠতে পারে।

সংশোধনী
-------

জর্ডানের সংবিধান ২০১১ এবং ২০১৬ সহ একাধিক সংশোধনীর দিয়ে গেছে। ২০২১ সালে একটি ধারাবাহিক সংশোধনী প্রবর্তন করা হয়েছিল, যার মধ্যে কয়েকটি সংসদে একটি ঝগড়ার কারণ হয়েছিল। এই সংশোধনীর লক্ষ্য ছিল নারীর অধিকারকে আরও এগিয়ে নেওয়া এবং জর্ডানকে আধুনিক করা।

আরো দেখুন
---------

* জর্ডানের সিংহাসনের উত্তরাধিকার
* জর্ডানের হুসাইন

তথ্যসূত্র
---------

1. ↑  "Jordan country report", *The World Factbook*, U.S. Central Intelligence Agency, 24 August 2012
2. 1 2  "The Constitution of The Hashemite Kingdom of Jordan", The King Hussein library, retrieved 13 September 2012
3. ↑  "Senate majority approves constitutional amendments"। Jordan Times। সংগ্রহের তারিখ ১ ডিসেম্বর ২০২১।
4. ↑  "Jordan MPS trade blows amid heated discussion on women's rights"। ২৯ ডিসেম্বর ২০২১। "Jordan MPS trade blows amid heated discussion on women's rights". 29 December 2021.

বহিস্থ সংযোগ
------------

* জর্ডানের সংবিধানের ইংরেজি অনুবাদ
২০০৭ সালের নভেম্বর মাসে স্টেডিয়াম অস্ট্রেলিয়ায় অনুষ্ঠিত সিডনি এবং এলএ গ্যালাক্সির মধ্যকার প্রীতি খেলা
**প্রীতি খেলা** (এছাড়াও **প্রদর্শনী খেলা**, **বন্ধুত্বপূর্ণ খেলা**, **প্রাক-মৌসুম খেলা**, **প্রস্তুতিমূলক খেলা** নামেও পরিচিত) হলো একটি ক্রীড়া অনুষ্ঠান, যেখানে পুরস্কার অর্থ এবং খেলোয়াড় অথবা দলের অবস্থানের উপর প্রভাব নেই অথবা অনেক কম। দলগত ক্রীড়ায় এই ধরনের ম্যাচগুলোয় প্রায়ই কোচ এবং প্রশিক্ষকরা একটি লিগের মৌসুম অথবা প্রতিযোগিতামূলক খেলার পূর্বে খেলোয়াড়দের নির্বাচন এবং প্রস্তুতির কাজ সম্পন্ন করে থাকে। যেহেতু খেলোয়াড়গণ সাধারণত ভিন্ন ভিন্ন দেশের ভিন্ন ভিন্ন লিগের দলে খেলে থাকে, তাই প্রীতি খেলা খেলোয়াড়দের একে অপরের সাথে কাজ করতে শেখার সুযোগ দেয়। খেলাগুলো পৃথক দলের মধ্যে অথবা একই দলের অংশের মধ্যে অনুষ্ঠিত হতে পারে।

এছাড়াও পেশাদার বিনোদন প্রদান, খেলাধুলার প্রচার, একটি বার্ষিকী বা একটি বিখ্যাত খেলোয়াড় স্মরণে অথবা দাতব্য প্রতিষ্ঠানের জন্য অর্থ সংগ্রহের মতো কাজের ক্ষেত্রে প্রীতি খেলা আয়োজন করা হয়ে থাকে। বেশ কয়েকটি ক্রীড়া লিগ একে অপরের বিরুদ্ধে তাদের সেরা খেলোয়াড়দের প্রদর্শনের জন্য অল-স্টার খেলা আয়োজন করে (যেমন: মেজর লিগ সকার অল স্টার খেলা), যেখানে ভিন্ন লিগ অথবা দেশ হতে আগত দলের অংশগ্রহণে নির্ধারণ হয় তাদের মধ্যে কোন দল সেরা। অলিম্পিক গেমসের মতো আন্তর্জাতিক প্রতিযোগিতাগুলোও একটি প্রদর্শন ক্রীড়ার অংশ হিসেবে প্রীতি খেলা আয়োজন করতে পারে।

তথ্যসূত্র
---------

1. ↑  Tansey, Joe (জুলাই ৩০, ২০১৯)। "MLS rallies from behind to win Homegrown Game"। *Pro Soccer USA*। ডিসেম্বর ২০, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ১৯, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **প্রীতি খেলা** সংক্রান্ত মিডিয়া রয়েছে।

* remembertheaba-এ অল-টাইম এবিএ বনাম এনবিএ প্রীতি খেলার ফলাফল (ইংরেজি)
* CollegeHoopsNet-এ কলেজ বাস্কেটবল প্রীতি খেলা

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র

 |
**২০১৫ সালের রাজশাহী মসজিদে বোমা হামলা** ছিল একটি আত্মঘাতী বোমা হামলা যা ২৫ ডিসেম্বর ২০১৫ তারিখে বাংলাদেশের রাজশাহী জেলার বাগমারা উপজেলার মোচমোলি গ্রামে একটি আহ্‌মদীয়া মুসলিম সম্প্রদায়ের মসজিদে জুমার নামাজের সময় হয়েছিল। হামলায় একজন নিহত (অপরাধী) এবং কমপক্ষে তিন থেকে দশজন লোক আহত হয়েছিল।

জুমার নামাজের সময় আনুমানিক ৭০ জন আহ্‌মদীয়া মুসলিম উপাসক মসজিদের ভিতরে ছিলেন। প্রত্যক্ষদর্শীদের রিপোর্ট থেকে জানা যায় যে হামলাকারী প্রথমে মসজিদে প্রবেশ করে এবং মসজিদের পিছনের প্রান্তে আলাদাভাবে তার নামাজ আদায় করে। পরে, সে মসজিদে উপস্থিত অন্যান্য উপাসকদের কাছাকাছি এগিয়ে যায় এবং পকেটের মধ্যে হাত রাখে, তারপর বোমাটি বিস্ফোরিত হয়। অপরাধীর পরিচয় ও উদ্দেশ্য এখনো জানা যায়নি।

দায়ভার
-------

ইসলামিক স্টেট অব ইরাক অ্যান্ড দ্য লেভান্ট এই হামলার দায়ভার স্বীকার করে। তবে স্থানীয়রা জানিয়েছে যে ওয়াহাবি অনুপ্রাণিত আহলুল হাদীস আন্দোলন বাংলাদেশের সদস্যরা, যারা পার্শ্ববর্তী মসজিদ পরিচালনা করে, তারা এই হামলার জন্য দায়ী হতে পারে। অন্যদিকে, সাম্প্রতিক সময়ে আহ্‌মদীয়া মসজিদে হামলা সহ সহিংসতা বৃদ্ধির জন্য স্থানীয় পুলিশ জামাত-উল-মুজাহিদীন বাংলাদেশ (জেএমবি) কে দায়ী করেছে।

তথ্যসূত্র
---------

1. ↑  "Bomb attack on Bangladesh mosque kills one, wounds dozen"। Reuters। ডিসেম্বর ২৫, ২০১৫। সংগ্রহের তারিখ ডিসেম্বর ২৫, ২০১৫।
2. 1 2  "'Attacker' killed in Rajshahi Ahmadiyya mosque blast"। Daily Star। ডিসেম্বর ২৫, ২০১৫। সংগ্রহের তারিখ ডিসেম্বর ২৫, ২০১৫।
3. ↑  "'Suicide bomb' attack on Rajshahi mosque kills one"। ডিসেম্বর ২৫, ২০১৫। ডিসেম্বর ২৬, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ২৫, ২০১৫।
4. ↑  "Bomb attack on Bangladesh mosque kills one, wounds dozen"। Straits Times। ডিসেম্বর ২৫, ২০১৫। সংগ্রহের তারিখ ডিসেম্বর ২৫, ২০১৫।
5. 1 2  "Suicide Bomber Strikes at Ahmadi Mosque in Bangladesh"। *New York Times*। ডিসেম্বর ২৫, ২০১৫। সংগ্রহের তারিখ ডিসেম্বর ২৫, ২০১৫।
6. 1 2  "ISIS claims attack on Ahmadi mosque in Bangladesh"। Al Arabiya। ডিসেম্বর ২৬, ২০১৫। সংগ্রহের তারিখ ডিসেম্বর ২৭, ২০১৫।
**কিলাব ইবনে মুররাহ** ( আরবি: كِلَاب ٱبْن مُرَّة‎‎) (জন্ম ৩৭৩ খ্রিস্টাব্দ) ছিলেন নবী মুহাম্মদ (সা) এর পূর্বপুরুষ।

জীবনী
-----

কিলাব ছিলেন মুররা ইবনে কাব ইবনে লু'আ ইবনে গালিব ইবনে ফিহর ইবনে মালিক এর প্রথম স্ত্রী 'হিন্দ বিনতে সুরের ইবনে থালাবাহ ইবনে হারিথ ইবনে ফিহর ইবনে মালিক' এর পুত্র। তাঁর পিতা-মাতা উভয়রই বংশ কুরাইশের পূর্বসূর ফিহর এবং ইব্রাহিমের পুত্র ইসমাইল এর কাছে গিয়ে মিশেছে । 

তার দু'টি সৎ-ভাই ছিলেন, তাইম ইবনে মুররাহ এবং ইয়াকাযাহ ইবনে মুররাহ , যারা তাঁর পিতার দ্বিতীয় স্ত্রী আসাদ গোত্রের আসমা বিনতে আদিই (হিন্দ বিনতে হরিথা আল-বারিকিয়াহ) গর্ভে জন্মলাভ করেন। 

তিনি ফাতিমাহ বিনতে সাদ ইবনে সায়েলের সাথে বিবাহ বন্ধনে আবদ্ধ হন, যেখানে তাঁর দুটি পুত্র সন্তান জন্মগ্রহণ করে। তাঁর জ্যেষ্ঠ পুত্র যুহরাহ ইবনে কিলাব, বনু যুহরাহ এর পূর্বসূরী ছিল, এবং তাঁর ছোট ছেলে কুসাই ইবনে কিলাব, প্রথম কুরাইশ হিসেবে কাবার তত্ত্বাবধায়ক হিসেবে দায়িত্ব পায়। তাঁর মৃত্যুর পরে, তাঁর স্ত্রী বনু উধরাহ গোত্রের রাবিয়া ইবনে হারামকে বিয়ে করেন।

আরো দেখুন
---------

* মুহাম্মদ (সা) এর পারিবারিক গাছ

তথ্যসূত্র
---------

1. ↑  Ibn Hisham। *The Life of the Prophet Muhammad*। পৃষ্ঠা 181।
2. ↑  Maqsood, Ruqaiyyah Waris। "The Prophet's Family Line No 2 - from Qusayy to Adnan and beyond"। Ruqaiyyah Waris Maqsood Dawah। ২৫ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১১।